Storja ta' Miraklu li Seħħ fil-Furjana Ġewwa l-Kappella tal-Isptar Ċentrali fil-Furjana fl-1926 Artiklu miġbur mis-Sur Innocent Centorrino Fit-23 ta' Mejju tal-1926, waqt li kienet isseħħ ċelebrazzjoni fil-Kappella tal- Isptar Ċentrali fl-istess ħin li kienet qed issir iċ-ċelebrazzjoni tal- beatifikazzjoni fil-Vatikan u li tfakkar il-mitt sena mill-mewt ta' Suor Giovanna Anthide Thouret seħħ miraklu mal-Madre tal-Kongregazzjoni li kienet tmexxi l-isptar Ċentrali stess. Din iċ-ċelebrazzjoni kienet qed issir mitt sena wara l-mewt tal-istess Beata Thouret. Santa Giovanna Antida Thouret twieldet fis-27 ta' Novembru 1765 fi Stancv, Besancon fi Franza, u kienet il-ħames wild minn tmienja tal-familja Thouret. Meta kellha biss ħmistax -il sena mietet l-omm U r-responsabbilta' tax-xogħol tal-familja waqa' kollu fuqha. Ta' tnejn u għoxrin sena wara li kienet rat viżjoni ta' par idejn ħerġin donnhom biex jilqgħuha, minn wara grada ta' kjostru, ix-xbejba Giovanna ddeċidiet li tingħaqad ma' kommunita' ta' sorijiet tal-Karita' ta' San Vincenz f'Pariġi. Fl-1793, meta. r-rivoluzzjoni Franċiża kienet fl-aqwa tagħha, kull kommunita' reliġfuża kienet imwaqqfa milli topera. Giovanna Antide kellha titlaq kontra x- xewqa tagħha u ħesrem ħalliet lis-sorijiet ' tal-karita'. Is-sorijiet kollha kellhom jerġgħu lura fl-ibliet u l-irħula tagħhom.Giovanna Antide rritornat fid-dar tagħha bil-ħsieb li tkun tista' tieħu ħsieb il-morda u l-foqra li kienu żdiedu tul ir-rivoluzzjoni Franċiża. Bdiet tgħallem lit-tfal, tgħin lis-saċerdoti li kienu mġiegħla jistaħbew u kienet tiġbor l-insara fil-magħluq għat-talb. Wara hija telqet lejn l-Isvizzera u ltaqgħet mal-Madre de Chaffov, li kienet Vigarja Ġenerali ta' Besancon, il-post fejn twieldet — hija stess. Fl-1799 il-Madre talbitha sabiex tirritorna lura fi Franza magħha u fdatilha skola f'idejha. Hawn kien il-bidu tal-istitut u l-ordni tagħha u wara intrigat li tieħu ħsieb l-Isptar li jiġbor fih bosta ltima u foqra. Hawn kien il-bidu tat-twaqqif tal-istitut tagħha u kien approvat mill- awtoritajiet ekklesjastiċi. In-numru ta' sorijiet kiber ġmielu u beda t-tixrid tal- Komunita' barra il-Belt saħansitra sa Napli fl-Italja u aktar tard anke f'Malta. Fl-1818, l-Istitut ġie approvat mill-Papa Piju VII taħt l-isem Figlie di Carita. Il-ġid kbir tagħha baqa' jitkattar u wara li għadda bosta żmien, jiġifieri fl-1821 kienet marret lura Pariġi fejn ma kenitx milqugħa u rritornat lura Napli sakemm mietet f'Mejju tal-1826. Mitt sena wara minn mewtha, il-Papa Piju XI iddikjaraha bħala Beata. Il-frott tagħha baqa' jikber u sa dik is-sena, l-istituti li waqqfet żdiedu għal aktar minn mija mxerrdin mal-Italja, Franza u fosthom Malta bid-dar provinċjali tkun fil-Belt. Fejqan bl-Interċessjoni tas-Soru Beata Giovanna Antide Thouret. Waqt il-proċess tal-Kanonizazzjoni ta' Giovanna Anthide Thouret seħħew — Paġna 66 Ġa, km Mma AD A żewġ każi ta' fejqan. Dawn seħħew f'Malta, l-ewwel wieħed mas-soru Paola Alieri, li kienet is-superjura Ġenerali fl-Isptar Ċentrali tal-Furjana. It-tieni każ kien seħħ ma' tifla mill-Imsida Karmelina Cassar. Ma' dawn kien hemm każ ieħor li seħħ ġewwa Napli. Kien taħt l-Isqof Mawru Caruana li flimkien ma' tliet Monsinjuri ffurmaw grupp għall-kawża ta' beatifikazzjoni. Kienu nġiebu tabib u qassis minn Ruma u flimkien stud- jaw dawn il-każi ġewwa l-istess Sptar Ċentrali. Mir-riżultat ħareġ li kien sar fejqan straordinarju minn marda gravi mas-soru Madre Paola Alieri. Kien waqt iċ-ċelebrazzjoni tal-Beatifikazzjoni ta' Suor Giovanna, li filwaqt li s-sorijiet li kienu jaħdmu fl-Isptar Ċentrali, eżattament fit-tlieta u għoxrin ta' Mejju tal- 1926, li l-Madre sour Paola Alieri attendiet fuq siġġu tar-roti. Din kienet tbati minn ramattiżmu akut u mard ieħor, bi stagħġib għal kulħadd miġbur fil-kappella, din ġietha saħħa barranija, fejn qamet minn fuq is-siġġu tar-roti u saħansitra niżlet għarkupptejha biex titlob bħas-sorijet miġbura magħha.. Fost emozzjoni kbira, il- Madre stqarret li kienet fieqet u ħassitha b'saħħitha li saħansitra mxiet lura lejn ir- refetorju, ħaġa li kienet ilha ma' tagħmilha għal żmien twil. Erba' tobba ddikjaraw li s-soru Madre kienet fieqet b'intervent straordinarju. Ir- rapport tal-fejqan ntbagħat lill-kongregazzjoni tal-fidi. Filwaqt li l-kongregazzjoni tal-fejqan approvat dan il-fejqan bħala miraklu li kien seħħ fil-Kappella tal-Isptar fil-Furjana. Kien fl-1934 li s-soru ġiet kanonizzata minn Papa Piju XI. Tliet snin wara, id-dar provinċjali mxiet lejn Ħal Tarxien liema dar laqgħet il- kongregazzjoni tas-sorijiet tal-Karita', li kienu ilhom il fuq minn sittin sena f'Malta. Il-Miraklu li seħħ fl-Isptar Ċentrali tal-Furjana, li llum qed jintuża bħala kwartieri Ġenerali tal-Pulizija, huwa mfakkar bl-akbar għożża fejn fis-sagristija tal-kappella nsibu kwadru b'tifkira ta' dan il-miraklu li seħħ u approvat bejn l-erba' ħitan ta' dan il-bini. Il-kappella kif ukoll il-kwartieri din is-sena qed ifakkru s-sittin sena minn meta bdew jintużaw mill-Korp tal-Pulizija. Il-Kappella reġgħet ġiet ikkonsagrata riċentement fl-2012 wara li kien sar xogħol ta' rinnovar fiha. Ix-xogħol kien sar fi żmien il-Kummissarju tal-Pulizija is-sur John Rizzo. Kien ukoll fit-3 ta' Mejju tal-1960 fejn ġiet ċċelebrata l-Festa tas-Salib mill-Arċisqof Mikiel Gonzi assistit mill-Arċipriet tal-Furjana, il-mibki Mons. Carmelo Xuereb. Sal-lum din il-kappella għadha taqdi l-funzjonijiet tagħha u bosta Furjaniżi jattendu għall-quddiesa ta' nhar ta' Ħadd filgħodu. Apparti l-quddies, il-kappella tattira bosta nies minn Malta kollha f'Ħamis ix-Xirka u l-Ġimgħa l-Kbira fejn fiha jkun espost Ġesu' Sagrament, li f'dawn il-jiem ikun magħruf aħjar bħala s-sepulkru. Minbarra żjara lil Ġesu' espost, in-nies tagħti titwila lill-esebizzjoni li tittella' fis-Sala Vilhena fl-istess bini fejn fiha jkun esebit wirja relatata mal-Ġimgħa Mqaddsa. jiem iI A Paġna 67